கேள்வி: மான் தேசி மகளிர் கூட்டுறவு வங்கி பற்றி தகவல் சொல்.
பதில்: மான் பூர்வகுடி மகளிர் கூட்டுறவு வங்கி (''Mann Deshi Mahila Sahakari Bank''), இந்தியாவின் முதல் மகளிர் கூட்டுறவு வங்கி ஆகும். 1997ம் ஆண்டில் கிராமிய மகளிர் முன்னேற்றத்திற்காக நிறுவப்பட்ட இவ்வங்கி மகளிரால் மட்டுமே பங்கு மூலதனம் போட்டு நிர்வகிக்கப்படுகிறது. இதன் நிறுவனத் தலைவி ''சேத்னா கலா'' ஆவார். இக்கூட்டுறவு வங்கியில் தற்போது 1335 பெண்கள் உறுப்பினர்களாக உள்ளனர். இந்த மகளிர் கூட்டுறவு வங்கியின் தலைமையிடம், மகாராட்டிரா மாநிலத்தின் சாத்தாரா மாவட்டம் மான் தாலுகாவில் உள்ள மகஸ்வத் நகரத்தில் அமைந்துள்ளது. மகாராட்டிரா மாநிலத்தில் இவ்வங்கியின் எட்டு கிளைகள் உள்ளது. இந்த வங்கியில் பெண்கள் மற்றும் ஆண்கள் கணக்கு தொடங்கலாம். ஆனால் பெண்கள் மட்டுமே கடன் பெறத் தகுதியுடையவர்கள். மான் தேசி மகளிர் வங்கி, ஒரு இலட்சம் பெண்களுக்கு கடந்த 25 ஆண்டுகளில் கடன் வழங்கியுள்ளது. வங்கியில் மொத்தம் ஒரு லட்சத்து ஏழாயிரம் பேர் கணக்கு வைத்துள்ளார்கள். அதில் 25% பேர் மட்டுமே ஆண்கள், மீதி 75% பேர் பெண்கள்.[https://www.bbc.com/tamil/articles/ce979z9r0y6o ரிசர்வ் வங்கி அதிகாரிகளுக்கே சவால் விட்ட கிராமத்து பெண்கள்: பள்ளிக்கே செல்லாமல் வங்கி தொடங்கிய கதை]
கேள்வி: மான் தேசி மகளிர் கூட்டுறவு வங்கி - நிர்வாகக் குழு பற்றி தகவல் சொல்.
பதில்: * தலைவர் - திருமதி. சேத்னா கலா * தலைமை நிர்வாக இயக்குநர் - திருமதி. ரேகா குல்கர்ணி * பொது மேலாளர் - திருமதி. விஜயா நானாசோ கோலாப்பே * தலைமை நிதி அலுவலர் - திருமதி. சுஷ்மா சந்திரகாந்த் சிண்டே * பங்குகள் துறை தலைவி - திருமதி. வைஷாலி மாருதி சிண்டே * மேலாளர், தகவல் தொழில்நுட்பத்துறை - தனஞ்செயன் எஸ். போக்கரே * மேலாளர், மனித ஆற்றல் - அங்கேஸ்வர் பாபன் தயாகுடே (ஆண்) * கடன் & வசூல் தலைமை அலுவலர் - இரவீந்திர மதுகர் வீர்கர் (ஆண்)